Úradný vestník L 231 , 28/09/1995 S. 0021 - 0022



Nariadenie Komisie (ES) č. 2270/95 z 27. septembra 1995, ktorým sa mení a dopĺňa nariadenie (EHS) č. 388/92 a nariadenie (EHS) č. 1727/92 stanovujúce podrobné pravidlá pre implementáciu osobitných opatrení pre dodávky výrobkov z obilnín do francúzskych zámorských departementov (DOM), ako aj na Azory a Madeiru, a ustanovujúce príslušný odhad dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3763/91 zo 16. decembra 1991 zavádzajúce osobitné opatrenia týkajúce sa určitých poľnohospodárskych výrobkov v prospech francúzskych zámorských departementov [1], naposledy zmenené a doplnené nariadením (ES) č. 3290/94 [2], najmä na jeho článok 2 ods. 6, so zreteľom na nariadenie Rady (EHS) č. 1600/92 z 15. júna 1992 zavádzajúce osobitné opatrenia pre určité poľnohospodárske výrobky v prospech Azor a Madeiry [3], naposledy zmenené a doplnené nariadením (ES) č. 3290/94, najmä na jeho článok 10, keďže nariadenie Komisie (EHS) č. 388/92 [4], naposledy zmenené a doplnené nariadením (ES) č. 1563/95 [5], uvádza podrobné pravidlá na zavedenie osobitných opatrení pre dodávky výrobkov z obilnín pre francúzske zámorské departementy (DOM); keďže s cieľom zabrániť tomu, že podpora nadmerne vzrastie vzhľadom na primeranú čiastku počas prechodu z jedného hospodárskeho roka do ďalšieho, článok 6 tohto nariadenia stanovuje automatické úpravy výšky podpory podľa dátumu, kedy sú výrobky zapísané v osvedčení; keďže z dôvodu chyby, úpravy vyplývajúce zo zmeny v hospodárskom roku zodpovedajúcej podpore poskytnutej na dodávky kukurice a zrnového ciroku boli uvedené pre dodávky vyplatené od 1. novembra až po dnešok, keďže zmena v intervenčných cenách pre uvedené výrobky sa začína 1. októbra; keďže preto by sa toto nariadenie (EHS) č. 388/92 malo zmeniť a doplniť; keďže nariadenie Komisie (EHS) č. 1727/92 [6], naposledy zmenené a doplnené nariadením (ES) č. 1590/95 [7], uvádza podrobné pravidlá pre implementáciu osobitných opatrení pre dodávku výrobkov z obilnín na Azory a Madeiru; keďže s cieľom zabrániť tomu, že podpora nadmerne vzrastie vzhľadom na primeranú čiastku počas prechodu z jedného hospodárskeho roka do ďalšieho, článok 6 uvedeného nariadenia stanovuje pre automatické úpravy výšky podpory podľa dátumu, kedy sú výrobky zapísané osvedčení; keďže z dôvodu chyby, úpravy vyplývajúce zo zmeny v hospodárskom roku zodpovedajúcom podpore poskytnutej na dodávky kukurice a zrnového ciroku boli uvedené dodávky vyplatené od 1. novembra až po dnešok, keďže zmena v intervenčných cenách pre uvedené výrobky sa začína 1. októbra; keďže preto by sa nariadenie (EHS) č. 1727/92 malo zmeniť a doplniť; keďže opatrenia uvedené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok l Článok 6 písm. e) nariadenia (EHS) č. 388/92 sa týmto nahrádza takto: "e) v prípade kukurice a zrnového ciroku, kde doba platnosti osvedčenia o podpore presahuje koniec septembra, pre všetky dodávky vyplatené proti osvedčeniu od 1. októbra, nasledovne: podpora sa zníži o čiastku rovnajúcu sa rozdielu medzi intervenčnou cenou bez mesačného nárastu za predchádzajúci a za nový hospodársky rok a o čiastku rovnajúcu sa mesačnému nárastu za predchádzajúci hospodársky rok, vynásobenú počtom mesiacov od novembra vrátane, po mesiac, v ktorom sa žiadosť o pomoc predložila." Článok 2 Článok 6 písm. e) nariadenia (EHS) č. 1727/92 sa týmto nahrádza takto: "e) v prípade kukurice a zrnového ciroku, kde doba platnosti osvedčenia o podpore presahuje koniec septembra, pre všetky dodávky vyplatené proti osvedčeniu od 1. októbra, nasledovne: podpora sa zníži o čiastku rovnajúcu sa rozdielu medzi intervenčnou cenou bez mesačného nárastu za predchádzajúci a za nový hospodársky rok a o čiastku rovnajúcu sa mesačnému nárastu za predchádzajúci hospodársky rok, vynásobenú počtom mesiacov od novembra vrátane, po mesiac, v ktorom sa žiadosť o pomoc predložila." Článok 3 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. septembra 1995 Za Komisiu Franz Fischler člen Komisie [1] Ú. v. ES L 356, 24.12.1991, s. 1. [2] Ú. v. ES L 349, 31.12.1994, s. 105. [3] Ú. v. ES L 173, 27.6.1992, s. 1. [4] Ú. v. ES L 43, 19.2.1992, s. 16. [5] Ú. v. ES L 150, 1.7.1995, s. 18. [6] Ú. v. ES L 179, 1.7.1992, s. 101. [7] Ú. v. ES L 150, 1.7.1995, s. 89. --------------------------------------------------